דייוויד אלוורז

דייוויד אלוורז (באנגלית: David Alvarez; נולד ב-11 במאי 1994) הוא רקדן ושחקן קנדי, אשר התפרסם בשל גילום הדמות בילי אליוט במחזמר "בילי אליוט - המחזמר" בהפקת ברודוויי, והפך לאחד השחקנים הצעירים שזכו בפרס טוני לשחקן הטוב ביותר (2009) על הופעתו במחזמר.

== ביוגרפיה ==
אלוורז נולד כדייוויד אלוורז-גונזלס במונטריאול, קנדה, להורים קובניים. אביו, דייוויד אלוורז-קרבונל, הוא פרופסור לביולוגיה וכימיה, ואילו אמו יאנק היא שחקנית ומנהלת תיאטרון.<ref>[http://www.newswise.com/articles/weird-coincidence-links-city-tech-to-hit-broadway-show-billy-elliot 'Weird' Coincidence Links City Tech To Hit Broadway Show 'Billy Elliot'] Newswise, 22 September 2009</ref> בנוסף לאנגלית הוא דובר צרפתית וספרדית. הוא עבר לסן דייגו עם משפחתו כשאביו קיבל עבודה במכון המחקר סקריפס.

דייוויד החל להתייחס לבלט הקלאסי ברצינות רבה יותר. הוא רקד בבלט קליפורניה. בשנת 2005 קיבל אלוורז מלגת לימודים מלאה לבית הספר על שם ג'קלין קנדי-אונאסיס בתיאטרון הבלט האמריקאי (ABT) ומשפחתו עברה להתגורר בעיר ניו יורק.<ref></ref> בזמן לימודיו רקד אלווארז במופע הבלט "מפצח האגוזים", שהוצג בבית האופרה של קנדי סנטר ובמופע "היפהפייה הנרדמת" שהוצג בבית האופרה מטרופוליטן.

בשנת 2008 נבחר אלוורז כאחד מעשרת רקדני הבלט הצעירים שכדאי לצפות בהם על ידי מגזין "Dance Spirit".<ref></ref>

כדי להשלים את כישורי הריקוד והמשחק שלו, התאמן אלוורז בנגינה על פסנתר בבית הספר למוזיקה "92nd Street Y", שם הוענקה לו מלגת רקנאטי-קפלן.<ref></ref>

== בילי אליוט ==
אלוורז הוא אחד משלושת השחקנים/רקדנים ששיחקו במקור את בילי אליוט בהפקת ברודוויי של המחזמר בילי אליוט, יחד עם טרנט קובליק וקיריל קוליש.<ref>[https://web.archive.org/web/20081210134542/http://www.billyelliotthemusical.com/news/archive/Broadway_billys_announced.php "Broadway Billys Announced"], Official Billy Elliot website</ref> הוא היה צריך ללמוד סטפס, אקרובטיקה, לשיר ולשחק וההכנות לקראת התפקיד ארכו כ-10 חודשים. "בילי אליוט המחזמר" ההופעה המקדימה הראשונה נערכה בניו יורק ב-1 באוקטובר והבכורה הרשמית ב-13 בנובמבר 2008. ההופעה המקדימה הראשונה שלו הייתה ב-2 באוקטובר 2008.<ref>[https://web.archive.org/web/20121024134245/http://www.playbill.com/news/article/123267-Electricity-Billy-ElliotThe-Musical-Opens-on-Broadway-Nov-13 First Performance] Playbill</ref> הוא שיחק את בילי אליוט בפעם האחרונה ב-3 בינואר 2010.<ref> "Broadway.com"</ref> אלווארז זכה לשבחים רבים מצד המבקרים, בהם בן ברנטלי<ref>Brantley, Ben. [http://theater2.nytimes.com/2008/11/14/theater/reviews/14bill.html In Hard Times, Born to Pirouette (to Elton John) at the Imperial Theater] The New York Times</ref> וקלודיה לה רוקו מהניו יורק טיימס<ref>La Rocco, Claudia. [https://www.nytimes.com/2009/01/27/arts/dance/27ceda.html?n=Top/Reference/Times%20Topics/Organizations/A/Ailey,%20Alvin,%20American%20Dance%20Theater An Array Of Styles, Assembled For a Cause] "The New York Times"</ref> וצ'ארלס מקנולטי מהלוס אנג'לס טיימס, על השתתפותו במחזמר.<ref></ref> הוא הופיע עם המחזמר בתוכניות ראיונות כמו, "The View", "The Today Show", CBC News", "Despierta America" ובטקס פרסי טוני ה-62.

אלוורז זכה בפרס טוני יחד עם קיריל קוליש וטרנט קובליק, בקטגוריית השחקן הטוב ביותר במחזמר. המחזמר "בילי אליוט" היה מועמד ל-15 פרסי טוני, כולל המחזמר הטוב ביותר, וזכה בעשרה פרסים.<ref>[https://news.yahoo.com/s/ap/20090505/ap_on_en_ot/us_tony_nominations Tony Nominations]</ref>

=== לאחר בילי אליוט ===
אלוורז עזב את התיאטרון כדי לשרת בצבא ארצות הברית. לאחר שירות של שנתיים וחצי בחטיבת חי"ר 25 שב לברודוויי, והיה לשחקן מחליף בהפקה של המחזה המוזיקלי "יום בניו יורק".<ref></ref>

במהלך לימודיו באוניברסיטת קייס וסטרן ריזרב בקליבלנד, אוהיו, בסתיו 2018, הוא התגלה על ידי מנהל הליהוק של סיפור הפרברים של סטיבן ספילברג,<ref></ref> וב־14 בינואר 2019 פורסם כי אלוורז יגלם את ברנרדו בעיבוד המחזמר לסרט של ספילברג.<ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2021
|סיפור הפרברים
|ברנרדו
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2021
|American Rust
|אייזק אינגליש
|תפקיד ראשי; 9 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה קנדים
קטגוריה:שחקני תיאטרון קנדים
קטגוריה:שחקנים ילדים קנדים
קטגוריה:רקדנים קנדים
קטגוריה:רקדני בלט
קטגוריה:בוגרי אוניברסיטת קייס וסטרן ריזרב
קטגוריה:זוכי פרס טוני: שחקנים
קטגוריה:פורבס 30Under30
קטגוריה:אישים ממוצא קובני
קטגוריה:קנדים שנולדו ב-1994